LĪGUMS

**ar biedrību/nodibinājumu**/**augstākās izglītības iestādi 1**

parpasākuma „Darbam nepieciešamo iemaņu attīstība” īstenošanu

**Nr. \_\_\_\_\_\_\_\_\_\_\_**

*ESF Plus projekts “Pasākumi iekļaujošai nodarbinātībai”*

Dokumenta datums ir tā elektroniskās

parakstīšanas datums

Nodarbinātības valsts aģentūra (turpmāk – Aģentūra), tās\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

 *(amats, vārds, uzvārds)*

kurš(-a) rīkojas saskaņā ar Aģentūras apstiprināto amata aprakstu, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(biedrības/nodibinājuma/ augstākās izglītības iestādes nosaukums***1***, reģistrācijas numurs)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(biedrības/nodibinājuma/ augstākās izglītības iestādes***1** *vadītāja vai pilnvarotās personas amats, vārds, uzvārds)*

personā, kurš(-a) darbojas uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pamata, *(pilnvarojumu apliecinoša dokumenta nosaukums)*

(turpmāk – Īstenotājs), no otras puses, abi kopā un katrs atsevišķi turpmāk tekstā saukti – Puses/Puse, noslēdz šo līgumu (turpmāk – Līgums).

**I. Līguma priekšmets**

1. Īstenotājs, atbilstoši Līguma noteikumiem nodarbinot Aģentūras norīkoto klientu pasākumā „Darbam nepieciešamo iemaņu attīstība” (turpmāk – Pasākums), nodrošina biedrību un nodibinājumu statūtos minētās funkcijas/ augstākās izglītības iestāžu akadēmiskās, pētnieciskās un administratīvās funkcijas[[1]](#footnote-3), veicinot bezdarbnieka aktivitātes sabiedrības labā bez nolūka gūt peļņu.
	1. Īstenotājs apņemas Pasākumā iesaistīt \_\_\_\_ *(norāda skaitu)* klientu (-us):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klienta vārds, uzvārds, personas kods | Klienta iesaistes periods Pasākumā(*no dd.mm.gggg. – līdz dd.mm.gggg.*)  | Klienta profesija un profesijas kods *(atbilstoši Profesiju klasifikatoram)* | Pasākuma īstenošanas *(darba vietas)* adrese[[2]](#footnote-4) *(norāda pilsētu vai novadu un to teritoriālā iedalījuma vienību, ielas nosaukumu, mājas Nr. vai mājas nosaukumu)* | Darba vadītāja vārds, uzvārds, personas kods | Darba vadītāja nodrošināšanas ilgums  *no dd.mm.gggg. – līdz dd.mm.gggg.*) | Atzīmēt ar X, ja klientam ar invaliditāti Aģentūra nodrošinās ergoterapeita pakalpojumus | Atzīmēt ar X, ja klientam ar invaliditāti Aģentūra nodrošinās surdotulka pakalpojumus | Atzīmēt ar X, ja klientam ar invaliditāti Aģentūra nodrošinās atbalsta personas[[3]](#footnote-5) pakalpojumus |
| 1 | 2 | 3 | 4 | 5 | 6 | 7 | 8 | 9 |
|  |  |  |  |  |  |  |  |  |
|  |  |  |  |  |  |  |  |  |

**II. Līguma summa**

1. Kopējā maksimāli iespējamā Līguma summa par klientu iesaistīšanu Pasākumā, ko sedz no Aģentūras līdzekļiem, ir \_\_\_\_\_,\_\_\_ EUR (\_\_\_\_\_\_\_\_\_\_\_\_\_\_\_*euro,*\_\_\_\_\_centi). Līguma summu veido:

2.1. izdevumi Pasākumā iesaistīto klientu ikmēneša stipendijas izmaksai \_\_\_\_\_,\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_*euro,*\_\_\_\_\_centi), paredzot, ka vienam klientam stipendijas apmērs ir 15,00 EUR dienā un to izmaksā atbilstoši mēnesī nostrādāto dienu skaitam (piecas dienas, ne mazāk kā 20 un ne vairāk kā 40 stundas nedēļā);

2.2. dotācija klientu darba vadītājam 10,00  EUR apmērā par katru darba vadīšanas dienu (turpmāk – Dotācija darba vadītājam) \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_*euro,*\_\_\_\_\_centi);

 2.3. Aģentūras piešķirtais finansējums ir *de minimis* atbalsts, ko sniedz saskaņā ar[[4]](#footnote-6) Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2023. gada 15. decembris, LV Serija L).

Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu de minimis atbalstam zvejniecības un akvakultūras nozarē..

Komisijas 2013. gada 18. decembra Regulu (ES) Nr.1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē.

*De minimis* atbalsta piešķiršanas brīdis ir Līguma spēkā stāšanās datums.

**III. Aģentūras tiesības un pienākumi**

1. Aģentūra apņemas:
	1. norīkot klientu Pasākumā Īstenotāja izveidotajā Pasākuma īstenošanas vietā (individuālajā darba meklēšanas plānā (turpmāk – IDMP) norādot klienta iesaistes ilgumu Pasākumā, kas ir ne ilgāks par sešiem mēnešiem, vai 12 mēnešiem, ja Pasākumā iesaista klientu ar invaliditāti);
	2. pēc atskaites par Pasākuma īstenošanu saņemšanas, nodrošināt maksājuma veikšanu atbilstoši Līgumā noteiktajai norēķinu kārtībai;
	3. informēt Īstenotāju par klientu, kurš Pasākuma dalības laikā ir zaudējis bezdarbnieka statusu (telefoniski un elektroniski lēmuma par bezdarbnieka statusa zaudēšanu pieņemšanas dienā informē Līguma 51. punktā norādīto Pasākuma Īstenotāja kontaktpersonu);
	4. ja Īstenotājs izbeidz ar klientu noslēgto līgumu par dalību Pasākumā (turpmāk – Līgums par dalību) un līdz Līguma par dalību beigu termiņam ir vairāk nekā divi mēneši (60 kalendārās dienas), norīkot dalībai Pasākumā citu klientu līdz iepriekšējā klienta Līguma par dalību darbības termiņa beigām, ja Aģentūras uzskaitē ir atbilstošs klients;
	5. apdrošināt klientu pret Pasākuma īstenošanas vietās notikušiem nelaimes gadījumiem;
	6. ja Pasākumā iesaistītais klients ar invaliditāti izteicis vēlmi, organizēt ergoterapeita, surdotulka un atbalsta personu pakalpojumus ;
	7. veikt valsts sociālās apdrošināšanas obligātās iemaksas pensiju apdrošināšanai par Pasākumā iesaistīto klientu Ministru kabineta 2001. gada 5. jūnija noteikumos Nr. 230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem” noteiktajā kārtībā;
	8. segt izdevumus par normatīvajos aktos noteikto obligāto veselības pārbaužu veikšanu klientam, kuru Īstenotājs norīkojis.
2. Aģentūrai ir tiesības:
	1. veikt Pasākuma īstenošanas uzraudzību, ietverot arī plānotas un neplānotas pārbaudes Pasākuma īstenošanas vietās, tai skaitā, iepazīties ar visiem Īstenotāja rīcībā esošajiem ar Pasākuma īstenošanu saistītajiem dokumentiem un informāciju par Pasākuma īstenošanas vietām, tai skaitā, iepazīties ar augstākās izglītības iestādes apstiprināto kārtību, kādā noteikta klientu iesaiste Pasākumā, kā arī pieprasīt pārbaudes laikā konstatēto trūkumu novēršanu noteiktā termiņā;
	2. pamatojoties uz nelaimes gadījuma izmeklēšanā konstatētajiem pārkāpumiem, izvērtēt Līguma turpināšanu vai izbeigšanu;
	3. izvērtējot Aģentūrai pieejamos finanšu līdzekļus un informāciju par Īstenotājam pieejamo *de minimis* atbalsta apmēru, slēgt vienošanos pie Līguma par Līguma summas palielinājumu, ja finanšu līdzekļi ir pietiekami.
	4. Aģentūrai ir tiesības līdz situācijas noskaidrošanai apturēt maksājumu veikšanu Īstenotājam, rakstveidā informējot par to:

4.4.1. iestājoties Līguma 29. punktā noteiktajam;

4.4.2. ja Aģentūras rīcībā ir informācija par iespējamu Līguma nosacījumiem neatbilstošu finanšu resursu investējumu;

4.4.3. ja Aģentūra vai Aģentūru uzraugošās iestādes veic pārbaudi par būtisku Līguma nosacījumu izpildes atbilstību;

4.4.4. ja Centrālā finanšu un līgumu aģentūra ir apturējusi maksājumus Aģentūras Līguma ietvaros;

4.4.5. ja Īstenotājs divus mēnešus pēc kārtas nav iesniedzis Līguma 18. punktā norādīto atskaiti.

1. Aģentūra ir tiesīga vienpusēji izbeigt Līgumu, par to paziņojot rakstveidā piecas darba dienas iepriekš, ja:
	1. Īstenotājs ir iesniedzis Aģentūrai nepatiesu vai nepilnīgu informāciju saturošus dokumentus, vai Līgums noslēgts uz nepatiesas informācijas pamata;
	2. Īstenotājs nepilda Līgumā noteiktos pienākumus (tai skaitā, neveic norēķinus atbilstoši Līgumā noteiktajam, īsteno Pasākumu darbam neatbilstošos apstākļos un nodarbina klientu profesijā, kas nav norādīta Līgumā par dalību, nenodarbina klientu atbilstoši veicamajiem pienākumiem un profesijai nepieciešamajām kvalifikācijas prasībām);
	3. iestājies kāds cits Ministru kabineta 2016. gada 20. septembra instrukcijas Nr. 3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165. vai 166. punktā noteiktais gadījums;
	4. klients neuzsāk dalību Pasākumā (neierodas Aģentūrā pēc IDMP, neierodas pie Pasākuma Īstenotāja noslēgt Līgumu par dalību, vai Līgums par dalību ir bijis noslēgts, taču faktiski dalība nav notikusi) un 30 kalendāra dienu laikā no dienas, kad Līgumā bija paredzēts klientam sākt dalību Pasākumā, un nav veikta klienta nomaiņa;
	5. Aģentūrai Līguma saistību izpilde nav iespējama vai apgrūtināta saistībā ar Aģentūras finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos;
	6. nelaimes gadījuma izmeklēšanas rezultāti norāda uz būtiskiem normatīvo aktu pārkāpumiem darba aizsardzības jomā;
	7. Aģentūras vai tās uzraugošo iestāžu pārbaudes laikā atkārtoti tiek konstatēta klienta neesamība pasākuma īstenošanas adresē un Pasākuma īstenotājs nav par to informējis Aģentūru atbilstoši Līguma 6.22. apakšpunktā noteiktajai kārtībai;
	8. Īstenotājs ir pārkāpis Līgumā noteiktos pienākumus un pārkāpumi nav novērsti brīdinājumā noteiktajā termiņā;
	9. ja tiek konstatēts, Īstenotājs divus mēnešus pēc kārtas nav iesniedzis Līguma 18. punktā norādīto atskaiti;

**IV. Īstenotāja pienākumi un tiesības**

1. Īstenotājs, parakstot Līgumu, apņemas:
	1. iesaistīt Pasākumā Aģentūras norīkoto klientu, nodarbinot Līguma 1.1. apakšpunktā norādītājā Pasākuma īstenošanas adresē;
	2. nodarbināt klientu Pasākumā piecas dienas nedēļā, ne mazāk kā 20 un ne vairāk kā 40 stundas nedēļā;
	3. noslēgt Līgumu par dalību (pieejams Aģentūras tīmekļa vietnē www.nva.gov.lv), ņemot vērā Aģentūras IDMP norādīto informāciju. Ne vēlāk kā līdz kārtējā mēneša 28. datumam iesniegt Aģentūrā plānoto nākamā mēneša darba grafiku klientam, ja Pasākuma īstenošanas periodā klienta darba dienas, darba laiks vai Pasākuma īstenošanas adreses ir mainīgas;
	4. rodoties izmaiņām klienta darba grafikā, Īstenotājs ar klientu rakstveidā vienojas un aktualizē darba grafiku. Īstenotājs vienas dienas laikā no savstarpēji saskaņotā darba grafika izstrādes, bet ne vēlāk kā iestājušās faktiskās izmaiņas, elektroniski Aģentūrai iesniedz aktuālo darba grafiku klientam;
	5. Trīs darba dienu laikā no Līguma par dalību noslēgšanas, iesniegt Aģentūrā:
2. ar klientu noslēgtā Līguma par dalību kopiju. Ja tiek veiktas izmaiņas ar klientu noslēgtajā Līgumā par dalību, Pasākuma īstenotājs divu darba dienu laikā Aģentūrā iesniedz vienošanās pie Līguma par dalību kopiju;
3. dokumentu par klientam nozīmēto darba vadītāju, kurā atbilstoši Līguma 2.2. apakšpunkta un 8. punkta nosacījumiem norādīts darba vadīšanas termiņš un dotācijas apmērs. Iestājoties Līguma 10. punktā minētajiem gadījumiem, trīs darba dienu laikā iesniegt jaunu dokumentu par darba vadītāja nozīmēšanu.
	1. nodrošināt Pasākuma īstenošanu atbilstoši Līguma 1.1. apakšpunktā norādītajai klienta profesijai un veicamajiem pienākumiem (pienākumiem jāatbilst Pieteikumā Pasākuma īstenošanai un Līgumā par dalību noteiktajiem), nepieļaut dīkstāvi;
	2. ja klients strādā attālināti (darbu veic nevis Līguma 1.1. apakšpunktā norādītajā Pasākuma īstenošanas adresē, bet citur), nodrošināt ik dienas paveicamo uzdevumu sarakstu, un pārbaudes brīdī uzrādīt ik dienu paveikto darbu atskaiti;
	3. Pasākuma īstenošanas laikā par pienākumiem, kuri tiek veikti Pasākuma laikā, nenodibināt ar klientu darba tiesiskās attiecības, kā arī nepieļaut, ka Pasākuma dalības laikā klients popularizē politiskas idejas un pauž atbalstu partiju darbībai;
	4. ja Pasākumā tiek iesaistīts klients ar invaliditāti, nepieciešamības gadījumā, kopā ar ergoterapeita pakalpojuma sniedzēju piedalīties Pasākuma īstenošanas vietas novērtēšanā par tās atbilstību klienta ar invaliditāti nodarbināšanai, organizēt pielāgošanu;
	5. pirms dalības Pasākumā uzsākšanas, bet ne ātrāk kā klients saņēmis norīkojumu dalībai Pasākumā, ja to paredz normatīvie akti par obligātajām veselības pārbaudēm, norīkot klientu uz veselības pārbaudi.
	6. iepazīstināt klientu pirms dalības Pasākumā uzsākšanas ar Īstenotāja darba kārtības noteikumiem, instrukcijām, darba drošības un veselības aizsardzības, ugunsdrošības un citiem darba aizsardzības noteikumiem;
	7. nodrošināt klienta darba laika uzskaiti Pasākuma īstenošanas laikā. Kavējumi tiek uzskatīti par attaisnotiem, ja:
		1. klientam iestājusies pārejoša darbnespēja;
		2. klients kopj slimu bērnu;
		3. pamatojoties uz izsaukumu, klients ierodas izmeklēšanas iestādē, prokuratūrā, tiesā;
		4. iemesls ir pirmās pakāpes radinieka vai laulātā nāve.
	8. nodrošināt klienta ikmēneša stipendijas un dotācijas darba vadītājam izmaksu par faktisko dalības laiku Pasākumā ne vēlāk kā līdz kārtējā mēneša 25. datumam par iepriekšējo mēnesi, kā arī normatīvajos aktos noteiktajā kārtībā aprēķināt, ieturēt un iemaksāt valsts budžetā visus no Dotācijas darba vadītājam pienākošos nodokļus un nodevas. Stipendijas un dotācijas izmaksu veikt ar pārskaitījumu uz norādīto bankas kontu.
	9. Klients nesaņem stipendiju par dalību Pasākumā:
		1. ja, uzsākot Pasākumu, klients ir iesaistīts citā Aģentūras aktīvajā nodarbinātības pasākumā vai preventīvajā bezdarba samazināšanas pasākumā un saņem finansiālu atbalstu par dalību tajā,klientam ar nākamo dienu pēc dalības šajā pasākumā pabeigšanas piešķir stipendiju par dalību Pasākumā;
		2. ja klients iegūst darba ņēmēja statusu uz laiku, kas nepārsniedz divus mēnešus, klientam ir tiesības turpināt dalību Pasākumā, darba attiecību periodā nesaņemot Pasākumā paredzēto ikmēneša stipendiju.
	10. nodrošināt Aģentūras pārstāvjiem un Aģentūru uzraugošajām iestādēm iespēju veikt Pasākuma īstenošanas kontroli, tai skaitā, nodrošināt pieeju dokumentiem, kas saistīti ar Pasākuma īstenošanu, klienta iesaisti Pasākumā. Konstatētos trūkumus novērst pārbaudes aktos norādītājos termiņos;
	11. nodrošināt:
		1. ka Līguma 51. punktā norādītā Īstenotāja kontaktpersona ir sasniedzama, zvanot uz Līgumā norādīto kontaktpersonas tālruņa numuru, un klienta darba laikā ir informēta par klienta nodarbināšanas adresi, veicamajiem un paveiktajiem darbiem atbilstoši klienta norādītajiem pienākumiem, nodrošina pieeju ar Pasākuma īstenošanu saistītajai dokumentācijai;
		2. Aģentūras vai tās uzraugošo iestāžu pārbaudes laikā (pārbaudes var tikt veiktas, iepriekš nebrīdinot) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(norāda adresi, kurā ir pieejama dokumentācija*

nodrošināt piekļuvi ar Līguma īstenošanu saistīto dokumentu oriģināliem vai to atvasinājumiem, kam ir juridisks spēks (ar klientiem noslēgtajiem Līgumiem par dalību pasākumā, dotācijas un stipendijas izmaksu apliecinošiem dokumentiem u.c. dokumentācijai, kas nepieciešama, lai pārliecinātos par saņemtā finanšu atbalsta izmantošanu atbilstoši Līguma nosacījumiem.

* + 1. Dokumentus uzglabāt atsevišķā lietā, uz kuras norādīts projekta nosaukums, numurs un glabāšanas termiņš). Pastāvīgi aktualizēt ar Līguma īstenošanu saistīto dokumentāciju, t.sk., nodrošināt no Aģentūras saņemtā finansējuma un Darba devēja privātā līdzfinansējuma izsekojamību par katru Pasākumā iesaistīto personu.
		2. Nodrošināt, ka ar *de minimis* atbalstu saistītā dokumentācija tiek glabāta 10 gadus, sākot no dienas, kurā piešķirts pēdējais individuālais *de minimis* atbalsts.

6.17. Ja Pasākumā tiek iesaistīts klients ar invaliditāti, kuram nepieciešami surdotulka, atbalsta personas pakalpojumi:

* + 1. nodrošināt iespēju surdotulkam/atbalsta personai Pasākuma īstenošanas vietā sniegt surdotulka/atbalsta personas pakalpojumus;
		2. vienoties ar klientu un surdotulku par pakalpojuma sniegšanas grafiku, nepārsniedzot 40 darba stundas nedēļā (ceļā pavadītais laiks no/līdz pakalpojuma sniegšanas vietai, tiek uzskatīts par pakalpojuma sniegšanas laiku);
		3. saskaņot surdotulka darba laika uzskaites lapu, atbalsta personas pakalpojumu uzskaiti par iepriekšējā mēnesī sniegto pakalpojumu.

 6.18. iestājoties nelaimes gadījumam Pasākuma īstenošanas vietā:

* + 1. nekavējoties rakstveidā paziņot Aģentūrai par iespējama nelaimes gadījuma iestāšanos (ja par apdrošinātā riska iestāšanos tiek paziņots Aģentūrai vēlāk nekā trīs darba dienu laikā, Īstenotājam ir pienākums pierādīt ātrākas paziņošanas neiespējamību);
		2. nodrošināt apdrošinātājam iespēju apskatīt notikuma vietu, saglabājot to neskartu līdz apdrošinātāja ierašanās brīdim, veikt pārbaudes un pārrunas ar negadījuma aculieciniekiem, lai apdrošinātājs varētu noteikt zaudējumu rašanās iemeslus un apmēru. Ja notikuma vietu nevar saglabāt, nemainot stāvokli pēc notikušā negadījuma, Īstenotājs nodrošina, ka pie pirmās iespējas bojātais apdrošināšanas objekts tiek nofotografēts vai nofilmēts tā, lai būtu fiksēti apdrošināšanas objektu bojājumi, un foto uzņēmumi vai video ieraksti tiek nodoti apdrošinātāja rīcībā;
		3. nodrošināt nelaimes gadījuma izmeklēšanu saskaņā ar normatīvajiem aktiem par nelaimes gadījumu darbā izmeklēšanu un uzskaiti;
		4. pēc nelaimes gadījuma izmeklēšanas trīs darba dienu laikā iesniegt Aģentūrā:

6.18.4.1. akta par nelaimes gadījumu darbā kopijas vienu eksemplāru;

6.18.4.2. apdrošinātāja noteiktas formas apdrošināšanas iesniegumu;

6.18.4.3. attiecīgo iestāžu dokumentu, kas apliecina nelaimes gadījumu iestāšanos;

6.18.4.4. izziņu no Īstenotāja, ka nelaimes gadījums ir noticis Pasākuma īstenošanas laikā un īstenošanas vietā, klientam pildot veicamos pienākumus;

6.18.4.5. izziņu no ārstniecības iestādes par klienta veselības traucējumu smaguma pakāpi;

6.18.4.6. klienta nāves gadījumā – miršanas apliecības apliecinātu kopiju/norakstu;

6.19. iestājoties vienam no šādiem nosacījumiem, ar rīkojumu, norādot tajā iemeslu atskaitīt klientu no Pasākuma ar dienu,kad:

* + 1. klients zaudējis bezdarbnieka statusu vai atbilstību Pasākuma mērķa grupai;
		2. klients neattaisnoti kavējis vairāk par piecām Pasākuma dalības dienām pēc kārtas vai viena mēneša periodā;
		3. klients pats pēc savas gribas vēlas pārtraukt dalību Pasākumā uz iesnieguma pamata;
		4. klients Pasākuma īstenošanas vietā atrodas alkohola, narkotisko, psihotropo vai toksisko vielu izraisīta reibuma stāvoklī (Īstenotājs fakta konstatāciju veic atbilstoši normatīvajos aktos noteiktajai kārtībai);
		5. klients atkārtoti nav ievērojis Īstenotāja darba kārtības noteikumus un Īstenotāja pārstāvja norādījumus.

6.20. **vienas darba dienas** laikā informēt Aģentūru rakstveidā, izmantojot Līguma 51. punktā norādītās Aģentūras kontaktpersonas e-pasta adresi:

* + 1. par Līguma 6.19.apakšpunktā minēto gadījumu iestāšanos, pievienojot rīkojuma kopiju par klienta dalības izbeigšanu Pasākumā;
		2. par izmaiņām klienta mēneša darba laika grafikā;
		3. par jebkādām izmaiņām, kas ietekmē Pasākuma īstenošanu.

6.21. pēc klienta rakstveida pieprasījuma izsniegt rakstveida apliecinājumu un novērtējumu par paveikto darbu Pasākumā;

6.22. **vienas astronomiskās stundas laikā** no brīža, kad konstatēta klienta neesamība Pasākuma īstenošanas vietā, par to informēt Līgumā 51. punktā norādīto Aģentūras kontaktpersonu, norādot prombūtnes iemeslus;

6.23. pēc Aģentūras pieprasījuma sniegt sarakstu ar Pasākumā iesaistāmiem klientiem, apliecinot, ka sarakstā iekļautie klienti atbilst Pasākuma mērķa grupai - Aģentūrā reģistrējušies klienti vecumā no 18 līdz 29 gadiem (ieskaitot), kas uzņemti augstākās izglītības iestādes klātienes studiju programmā, kā arī norādot, vai saraksts, sagatavots saskaņā ar augstākās izglītības iestādes apstiprināto kārtību, vai rindas kārtībā, ja Pasākuma īstenotājs ir augstākās izglītības iestāde;

6.24. nekavējoties informēt Aģentūru par klientu, kurš dalības laikā Pasākumā ir izslēgts no studējošo saraksta (eksmatrikulēts) vai nav vairs klātienes students, informāciju sniedzot telefoniski un elektroniski, Līguma 51. punktā norādītajai Aģentūras kontaktpersonai, ja Pasākuma īstenotājs ir augstākās izglītības iestāde.

1. Katram Pasākumā iesaistītajam klientam nodrošināt darba vadītāju. Nodrošināt, ka viens darba vadītājs Aģentūras organizēto pasākumu ietvaros palīdz apgūt darbam nepieciešamās pamatprasmes un iemaņas vienlaicīgi ne vairāk kā diviem klientiem. Darba vadītājs jānodrošina klienta dalības laikā Pasākumā.
2. Darba vadītāju klientam nodrošina līdz diviem mēnešiem, vai līdz sešiem mēnešiem, ja klienta invaliditātes funkcionālais veids ir garīga rakstura traucējumi.
3. Nodrošināt, ka darba vadītājs veic šādus pienākumus:
	1. organizē klienta darbu;
	2. palīdz klientam apgūt darbam nepieciešamās pamatprasmes un iemaņas;
	3. kontrolē klienta darba kvalitāti un nepietiekamas darba kvalitātes gadījumā palīdz klientam apgūt darbam nepieciešamās pamatprasmes un iemaņas darba kvalitātes uzlabošanai.
4. Darba vadītāja slimības gadījumā vai gadījumā, kad darba vadītājs nespēj veikt savus pienākumus, noteikt klientam citu darba vadītāju, atbilstoši Līguma 7. punkta prasībām.

1. Nodrošināt, ka Pasākuma īstenošanas vietā tiek izvietoti Aģentūras sagatavotie un izsniegtie informatīvie materiāli.
2. Nodrošināt, ka ar *de minimis* atbalstu saistītā dokumentācija tiek glabāta 10 fiskālos gadus, sākot no dienas, kurā piešķirts pēdējais individuālais *de minimis* atbalsts, un Pasākuma īstenošanas laikā atrodas Līguma 6.16.2. apakšpunktā norādītajā adresē.
3. Nodrošināt, ka ievērojot Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai 63. panta 9. punktā noteikto, Pasākuma ietvaros dubultā finansējuma risks ir novērsts.
4. Īstenotājam ir tiesības vienpusēji izbeigt Līgumu, vienu mēnesi iepriekš rakstveidā informējot Aģentūru, ja Īstenotājam Līguma darbības laikā ir radušās finansiālas problēmas, kuru dēļ Īstenotājam pasludināts maksātnespējas process, izbeigta Īstenotāja darbība vai Īstenotājs tiek likvidēts.
5. Īstenotājs, kuram piešķir *de minimis* atbalstu saskaņā ar Komisijas regulu Nr. 2023/2831 un kurš darbojas nozarēs, kas minētas Komisijas regulas Nr. 2023/2831 1. panta 1. punkta "a", "b", "c" vai "d" apakšpunktā, nodrošina šo nozaru darbību vai uzskaites nodalīšanu, lai darbības izslēgtajās nozarēs negūtu labumu no *de minimis* atbalsta, ko piešķir saskaņā ar MK 75 noteikumiem."
6. Līguma summas palielināšanas gadījumā, pirms vienošanās slēgšanas, iesniegt Aģentūrā informāciju par *de minimis* atbalsta uzskaites sistēmā iesniegtās veidlapas numuru un Apliecinājumu neatbilstībai maksātnespējas pazīmēm.

**V. Norēķinu kārtība**

1. Pasākums tiek finansēts no Eiropas Sociālā fonda Plus finansējuma un valsts budžeta līdzfinansējuma.
2. Īstenotājs līdz katra mēneša 10. datumam sagatavo un iesniedz Aģentūrā atskaiti un rēķinu. Atskaitei pievieno klienta stipendiju izmaksu apliecinošus dokumentus, darba vadītāju atlīdzības izmaksu un samaksāto nodokļu apliecinošu dokumentu kopijas par iepriekšējo pārskata mēnesi.
3. Pēc klienta (-u) dalības Pasākumā pabeigšanas vai pārtraukšanas, Īstenotājs Aģentūrā iesniedz izmaksu apliecinošu dokumentu kopijas par iepriekšējo pārskata mēnesi ne vēlāk kā piecu darba dienu laikā.
4. Īstenotājs Līguma 18. punktā minēto rēķinu un citus dokumentus iesniedz elektroniskā dokumenta formā (atbilstoši normatīvajiem aktiem par elektronisko dokumentu sagatavošanu), nosūtot uz e-pastu: DNIA@nva.gov.lv .

21. Aģentūra pieņem un pārbauda atskaiti un tās pielikumus.

22. Ja iesniegtā atskaite un tās pielikumi ir neatbilstoši Līguma noteikumiem, Aģentūra elektroniski (e-pastā) informē Īstenotāju par veicamajiem precizējumiem un Īstenotājs iesniedz precizētus dokumentus divu darba dienu laikā.

23. 20 darba dienu laikā no atskaites un rēķina apstiprināšanas dienas Aģentūra veic norēķinus ar Īstenotāju.

24. Ja Īstenotāja atkārtoti iesniegtie dokumenti neatbilst Līgumā noteiktajam, Aģentūra neveic maksājumus, kamēr nav saņemti Līguma noteikumiem atbilstoši dokumenti.

25. Ja Līgums tiek izbeigts pirms termiņa, Puses veic savstarpējos norēķinus atbilstoši katra klienta faktiskajam iesaistes laikam Pasākumā.

**VI. Līguma darbības termiņš un atbildība**

26. Par Līgumā noteikto saistību nepienācīgu izpildi vai neizpildi Puses atbild saskaņā ar Latvijas Republikā spēkā esošajiem normatīvajiem aktiem.

27. Īstenotājs ir atbildīgs par Pasākuma mērķu sasniegšanu, īstenošanas kvalitāti un finanšu apguvi.

28.Aģentūra nosūta Īstenotājam brīdinājuma vēstuli, ja:

28.1. Īstenotājs nav ievērojis Līgumā noteiktos pienākumus;

28.2. jebkādā veidā veicis Līguma izpildes pārkāpumu, vai nav to novērsis Līgumā noteiktajā termiņā;

28.3. pieļāvis atkārtotu pārkāpumu.

29. Puses tiek atbrīvotas no atbildības par Līguma saistību nepildīšanu nepārvaramas varas apstākļu dēļ, kurus Līguma slēgšanas brīdī nebija iespējams paredzēt, kuri nav radušies Pušu rīcības dēļ un no kuriem nav iespējams izvairīties un kuru sekas nav iespējams pārvarēt. Nepārvaramas varas apstākļi Līguma saistību izpildi padara ne tikai apgrūtinošu, bet neiespējamu.

30. Pasākuma Īstenotājam jāinformē Līguma 51. punktā norādītā Aģentūras kontaktpersona par jebkuriem apstākļiem vai notikumiem, kuri varētu mainīt Līguma īstenošanas atbilstību Līguma nosacījumiem, vai par jebkuriem apstākļiem vai notikumiem, kuri negatīvi ietekmē vai apdraud, vai, kuri varētu negatīvi ietekmēt vai apdraudēt Līguma izpildi.

31. Līguma darbības termiņš ir no Līguma noslēgšanas dienas līdz Līguma saistību pilnīgai izpildei.

32. Sasniedzot Eiropas Savienības tiesību aktos noteikto maksimālo *de minimis* atbalsta apmēru, papildus izdevumus atbilstoši Līguma 2. punktā norādītajam, sedz no Īstenotāja finanšu līdzekļiem;

33. Aģentūra pieprasa atmaksāt visus Līguma ietvaros Īstenotājam pārskaitītos finanšu līdzekļus, ja tiek konstatēti Līguma pārkāpumi, tai skaitā, ja Īstenotājs nevar uzrādīt maksājuma dokumentus, kuri apliecina, ka saņemtais Aģentūras finansējums investēts atbilstoši Līguma nosacījumiem. Ja Īstenotājs ir pārkāpis Komisijas regulu, tam ir pienākums atmaksāt Aģentūrai visu Līguma ietvaros nelikumīgi saņemto atbalstu, kas piešķirts saskaņā ar attiecīgo regulu.

34. Konstatējot regulā Nr.  2023/2831, regulā Nr. 717/2014 vai regulā Nr. 1408/2013 noteikto nosacījumu pārkāpumu, komercdarbības gala labuma guvējam ir pienākums atmaksāt atbalsta sniedzējam visu projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

**VII. Personas datu aizsardzība un konfidencialitāte**

35. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula), kā arī nodrošināt, ka personas dati:

35.1. tiks apstrādāti likumīgi, godprātīgi un datu subjektiem pārredzamā veidā;

35.2. tiks apstrādāti Līguma izpildei un personas datu apstrādi neveiks ar Līguma izpildi nesavietojamā veidā. Jebkāda no Aģentūras saņemto personas datu apstrāde citiem mērķiem, kā vien tiem, kas ir noteikti Līgumā, ir aizliegta;

35.3. ir precīzi un nepieciešamības gadījumā tiks atjaunināti;

35.4. tiks glabāti veidā, kas pieļauj personu identifikāciju ne ilgāk kā nepieciešams Līguma izpildei;

35.5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.

36. Katra Puse, apstrādājot saņemtos personas datus Līguma īstenošanai, ir pārzinis personas datu aizsardzības normatīvo aktu izpratnē.

37. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.

38. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.

39. Līguma izpildei Aģentūra veic šādu datu apstrādi: atbilstoši Līguma 3.1. apakšpunktam ar IDMP klients tiek norīkots dalībai Pasākumā, kura ietvaros klientam jānodod personu dati Pasākuma Īstenotājam, lai noslēgtu līgumu par dalību Pasākumā (vārds, uzvārds, personas kods, adrese, kontaktinformācija).

40. Datu apstrādes tiesiskais pamats ir Ministru kabineta 2023. gada 28. novembra noteikumi
Nr. 691 “Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa “Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku” 4.3.3.2. pasākuma “Nelabvēlīgākā situācijā esošu bezdarbnieku un ekonomiski neaktīvo iedzīvotāju iekļaušanās darba tirgū sekmēšana” īstenošanas noteikumi” un Ministru kabineta 2011. gada 25. janvāra noteikumi Nr. 75 „Noteikumi par aktīvo nodarbinātības pasākumu un preventīvo bezdarba mazināšanas pasākumu organizēšanas un finansēšanas kārtību un pasākumu īstenotāju izvēles principiem”.

41.Puses apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto personas datus saturošo informāciju. Minētais pienākums attiecas arī uz Pušu darbiniekiem. Puses nodrošina, ka tā darbinieki pirms Līguma noslēgšanas paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Pušu darbinieku darba līgumos).

42. Pasākuma Īstenotājs nodrošina:

42.1. aizsardzību pret fiziskās iedarbības radītu personas datu apdraudējumu;

42.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;

42.3. tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai.

43. Pasākuma Īstenotājs līguma izpildes laikā sniedz Aģentūrai visu nepieciešamo informāciju un tehnisko atbalstu, kas nepieciešams, lai Aģentūra varētu nodrošināt atbildes uz datu subjektu pieprasījumiem attiecībā uz to tiesību īstenošanu, ciktāl tas skar Pasākuma Īstenotāja kompetenci.

44. Pasākuma Īstenotājs bez atlīdzības sniedz Aģentūrai visu nepieciešamo tehnisko un organizatorisko atbalstu, lai Aģentūra varētu nodrošināt normatīvajos aktos noteikto uzraudzības iestādes un datu subjekta informēšanu par datu aizsardzības pārkāpumu.

45. Pasākuma Īstenotājs apņemas Līguma izpildes laikā atļaut Aģentūras un Aģentūras uzraugošās iestādes pārstāvjiem veikt pārbaudes Līguma 1.1. un 6.16.2. apakšpunktā norādītajās adresēs, lai pārliecinātos par to, kā Pasākuma Īstenotājs nodrošina Līgumā noteikto saistību izpildi attiecībā uz personas datu aizsardzības jautājumiem.

46. Pasākuma Īstenotājs informē Aģentūru par visiem datu subjektu un trešo personu pieprasījumiem attiecībā uz Pasākuma Īstenotāja pārziņā esošo personas datu izsniegšanu.

47. Pēc Aģentūras pieprasījuma Pasākuma Īstenotājs sniedz Aģentūrai visu informāciju par personas datu apstrādi un datu apstrādes līdzekļiem, ko Līguma izpildes ietvaros ir veicis vai izmantojis.

48. Pasākuma Īstenotājs apņemas kompensēt Aģentūrai visus zaudējumus, kas radušies saistībā ar fizisko personu datu apstrādes drošības pārkāpumiem, ja šie pārkāpumi ir radušies Pasākuma Īstenotāja darbības vai bezdarbības rezultātā.

**VIII. Strīdu izskatīšanas kārtība**

49. Visas domstarpības un strīdus saistībā ar Līguma izpildi Puses risina pārrunu ceļā.

50. Ja Puses nevar vienoties pārrunu ceļā, strīds tiek izskatīts tiesā saskaņā ar Latvijas Republikā spēkā esošajiem normatīvajiem aktiem.

**IX. Kontaktpersonas un kontakti**

51. Puses ieceļ par Līguma izpildes koordināciju atbildīgās kontaktpersonas:

51.1. no Īstenotāja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, amats)*

(tālrunis\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_);

51.2. no Aģentūras puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vārds, uzvārds, amats)*

(tālrunis\_\_\_\_\_\_\_\_\_\_\_\_\_\_\_\_\_\_, e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

52. Kontaktpersonu vai to kontaktu maiņas gadījumā Puse ne vēlāk kā divu darba dienu laikā informē elektroniski (e-pastā) otru Pusi, nosūtot informāciju par izmaiņām uz Līguma 51. punktā norādīto otras Puses kontaktpersonas e-pasta adresi.

**X. Noslēguma jautājumi**

53. Jautājumus, kas nav atrunāti Līgumā, Puses risina atbilstoši Latvijas Republikā spēkā esošajiem normatīvajiem aktiem.

54. Līguma grozījumi un papildinājumi tiek noformēti rakstveidā, Pusēm vienojoties, un ir Līguma neatņemama sastāvdaļa. Pušu rekvizītu izmaiņu gadījumā Līguma 52.punkts vai Līguma 51. punktā norādītās informācijas izmaiņu gadījumā divu darba dienu laikā Puses viena otru informē par izmaiņām, nosūtot informāciju uz 51. punktā norādīto kontaktpersonu e-pasta adresēm, neslēdzot atsevišķu rakstveida vienošanos pie Līguma.

55. Īstenotājs darba vietas izveido viena mēneša laikā no Līguma spēkā stāšanās dienas.

56. Līgums parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums.

57. Aģentūra ir tiesīga grozīt veidlapas bez saskaņojuma ar Īstenotāju un bez tā piekrišanas, piecas darba dienas iepriekš par to rakstveidā informējot. Līguma izpildē Puses izmanto Līguma veidlapu aktuālās versijas, kas pieejamas Aģentūras tīmekļa vietnē www.nva.gov.lv.

**XI. Pušu rekvizīti**

|  |  |  |
| --- | --- | --- |
| Nodarbinātības valsts aģentūra |  |  |
|  |  | (nosaukums) |
| Rīga, Krišjāņa Valdemāra iela 38 k-1 |  |  |
| (juridiskā adrese) |  | (juridiskā adrese) |
| 90001634668 |  |  |
| (reģistrācijas numurs) |  | (reģistrācijas numurs) |
| Valsts kase |  |  |
| (bankas nosaukums) |  | (bankas nosaukums) |
| TRELLV22 |  |  |
| (bankas kods) |  | (bankas kods) |
| LV24TREL218045111500B |  |  |
| (IBAN) |  | (IBAN) |
| 90001634668 |  |  |
| (e-adrese) |  | (e-adrese) |
| ESF Plus projekta “Pasākumi iekļaujošai nodarbinātībai” projekta koordinators |  | Pasākuma īstenotājs vai pilnvarotā persona |
|  |  |  |
|  |  |  |

1. [↑](#footnote-ref-3)
2. 1 Izvēlas atbilstošo, neatbilstošo dzēš.

 Pasākuma īstenošanas vietai ir jābūt Latvijas Republikas teritorijā un norāda arī papildus adreses vai veic piezīmi darbs objektos, darbs pie klientiem u.tml., ja klienta, darbs jāveic arī ārpus Pasākuma īstenošanas adreses. [↑](#footnote-ref-4)
3. Atbalsta persona klientam, kuram ir garīga rakstura traucējumi, palīdz integrēties darba vietā (līdzdalība pārrunās ar Darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar Darba devēju, darba vadītāju un darba kolēģiem, psiholoģiska un motivējoša atbalsta sniegšana). [↑](#footnote-ref-5)
4. Norāda Regulu (ES), kuras ietvaros tiek piešķirts *de minimis* atbalsta finansējums (pārējās dzēš). [↑](#footnote-ref-6)